
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3302 

9 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός δείγματος ελέγχου πράξεων στρατιω¬ 
τικών συνταξιούχων που θα διενεργηθεί από το 
Τμήμα Δ' της Διεύθυνσης Διενέργειας Μεταβο¬ 
λών και Δειγματοληπτικών Ελέγχων της Γενικής 
Διεύθυνσης Χορήγησης Συντάξεων Δημοσίου Το¬ 
μέα. 1 

Συμπλήρωση της με αριθμ. πρωτ. ΔΥΙα/Γ.Π. οικ. 
21716/28-2-2012 (Ο.Ε.) κοινής υπουργικής απόφα¬ 
σης (ΦΕΚ Β' 677/7-3-2012, ΦΕΚ Β' 949/27-3-2012 και 
ΦΕΚ Β' 1118/10-4-2012) με περιεχόμενο την ένταξη 
και κατάταξη υπαλλήλων στον κλάδο ΠΕ Ιατρών 
ή Οδοντιάτρων Δημόσιας Υγείας Ε.Σ.Υ. και ανά¬ 
κληση μέρους αυτής. 2 

Αναπροσαρμογή του ύψους καταβολής ανταλλάγματος 
χρήσης επί επιτρεπτών επεμβάσεων σε δάση, δασι¬ 
κές εκτάσεις ή δημόσιες εκτάσεις των περιπτώσε¬ 
ων α' και β' της παραγράφου 5 του άρθρου 3 του 
νόμου 998/1979 (ΦΕΚ 289 Α'/29-12-1979), ως ισχύει. 3 


ΑΠΟΦΑΣΕΙ Σ 

Αριθμ. 148139 (1) 

Καθορισμός δείγματος ελέγχου πράξεων στρατιωτικών 
συνταξιούχων που θα διενεργηθεί από το Τμήμα Δ' 
της Διεύθυνσης Διενέργειας Μεταβολών και Δειγμα¬ 
τοληπτικών Ελέγχων της Γ ενικής Διεύθυνσης Χορή¬ 
γησης Συντάξεων Δημοσίου Τομέα. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περ. δ της παρ. 3 του άρθρου 52 
του Π.Δ. 111/2014 «Οργανισμός του Υπουργείου Οικονο¬ 
μικών» (ΦΕΚ Α' 178). 

2. Τις διατάξεις της περ. γ' της παρ. 16 του άρθρου 6 
του Ν. 4002/2011 (ΦΕΚ Α' 180). 

3. Την αριθμ. Υ48/9-7-2012 απόφαση του Πρωθυπουρ¬ 
γού με θέμα «Καθορισμός αρμοδιοτήτων του Αναπλη¬ 
ρωτή Υπουργού Οικονομικών Χρήστου Σταϊκούρα» (ΦΕΚ 
Β' 2105). 

4. Την ανάγκη καθορισμού του δείγματος των ελέγχων 
που θα διενεργηθούν από το Τμήμα Δ' της Διεύθυνσης 


Διενέργειας Μεταβολών και Δειγματοληπτικών Ελέγ¬ 
χων, από 20-11-2014 μέχρι 31-12-2014. 

5. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Για το χρονικό διάστημα μέχρι 31-12-2014 θα ελεγχθεί, 
από το Τμήμα Δ' της Διεύθυνσης Διενέργειας Μεταβο¬ 
λών και Δειγματοληπτικών Ελέγχων τυχαίο δείγμα του 
4% των πράξεων κανονισμού σύνταξης, του 2% των 
πράξεων μεταβίβασης λόγω θανάτου και του 2% των 
λοιπών πράξεων από τις πράξεις που εκδόθηκαν από 
1-5-2013 έως 31-12-2013 από τη Διεύθυνση Κανονισμού 
και Εντολής Πληρωμής Στρατιωτικών και Πολεμικών 
Συντάξεων. 

Ο προσδιορισμός του ανωτέρω δείγματος θα γίνει 
από το Β τμήμα της Διεύθυνσης Παραγωγικής Λειτουρ¬ 
γίας Συστημάτων και Λειτουργικής Υποστήριξης της 
Γ ενικής Γ ραμματείας Πληροφοριακών Συστημάτων, με 
τη χρήση συνάρτησης τυχαιοποίησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. ΔΥΙα/69638 (2) 

Συμπλήρωση της με αριθμ. πρωτ. ΔΥΙα/Γ.Π. οικ. 21716/ 
28-2-2012 (Ο.Ε.) κοινής υπουργικής απόφασης (ΦΕΚ 
Β' 677/7-3-2012, ΦΕΚ Β' 949/27-3-2012 και ΦΕΚ Β' 1118/ 
10-4-2012) με περιεχόμενο την ένταξη και κατάταξη 
υπαλλήλων στον κλάδο ΠΕ Ιατρών ή Οδοντιάτρων 
Δημόσιας Υγείας Ε.Σ.Υ. και ανάκληση μέρους αυτής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - ΥΓΕΙΑΣ 

Έχοντας υπόψη: 

1. Τις διατάξεις του Ν. 3918/2011 «Διαρθρωτικές αλλα¬ 
γές στο σύστημα υγείας και άλλες διατάξεις» (ΦΕΚ 31 
Α'), άρθρο 59, παρ. 2. 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του Π.Δ. 63/2005 
(ΦΕΚ 98 Α'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις διατάξεις του Π.Δ. 65/2011 (ΦΕΚ 147 Α') «Διά¬ 

σπαση του Υπουργείου Εσωτερικών, Αποκέντρωσης και 
Ηλεκτρονικής Διακυβέρνησης στα Υπουργεία α) Εσωτε¬ 
ρικών και β) Διοικητικής Μεταρρύθμισης και Ηλεκτρονι¬ 
κής Διακυβέρνησης.». 

4. Τις διατάξεις του Π.Δ. 119/2013 (ΦΕΚ 153 Α') «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

5. Του Π.Δ. 89/2014 (ΦΕΚ 134 Α') «Διορισμός Υπουργών, 
Αναπληρωτών Υπουργών και Υφυπουργών». 

6. Τις διατάξεις του Π.Δ. 113/2010 «Ανάληψη υποχρεώ¬ 
σεων από τους διατάκτες (Α' 194). 

7. Την αριθμ. πρωτ. ΔΥ1α/Γ.Π.οικ.21716/28-2-2012 (Ο.Ε.) 
κοινή υπουργική απόφαση (ΦΕΚ Β'677/7-3-2012, ΦΕΚ 
Β'949/27.03.2012 και ΦΕΚ ΒΊ118/10.04.2012). 

8. Την με αριθμ. Υ530/27-11-2014 (ΦΕΚ 3236 Β') από¬ 
φαση του Πρωθυπουργού «Καθορισμός αρμοδιοτήτων 
του Αναπληρωτή Υπουργού Εσωτερικών, Θεόφιλου Λε- 
ονταρίδη». 

9. Την με αριθμ. οικ. 6527/01.12.2014 (ΦΕΚ 3236Β') από¬ 
φαση του Πρωθυπουργού και του Υπουργού Εσωτερι¬ 
κών «Ανάθεση αρμοδιοτήτων στον Υφυπουργό Εσωτε¬ 
ρικών, Γεώργιο Ντόλιο». 

10. Την με αριθμό Υ48/9-7-12 απόφαση (ΦΕΚ Β' 2105/ 
9-7-2012) περί καθορισμού αρμοδιοτήτων του Αναπλη¬ 
ρωτή Υπουργού Οικονομικών Χρήστου Σταϊκούρα. 

11. Την αριθμ. 616/2012 γνωμοδότηση του Νομικού Συμ¬ 
βουλίου του Κράτους, η οποία έγινε αποδεκτή από τον 
Υπουργό Εσωτερικών. 

12. Το αριθμ. πρωτ. 18318/23-7-2013 έγγραφο του 
Υπουργείου Εσωτερικών. 

13. Την αριθμ. πρωτ. 184/18-1-2012 κοινή απόφαση των 
Περιφερειαρχών Θεσσαλίας και Αττικής (ΦΕΚ 319/τ.Γ'/ 
21-3-2012) με την οποία μετατάχθηκε ο Κανελλόπουλος 
Νικόλαος στην Περιφέρεια Θεσσαλίας. 

14. Την αριθμ. πρωτ. 66203/25-7-2014 αίτηση του Πει- 
ρουνίδη Δημητρίου. 

15. Την αριθμ. πρωτ. 63969/18-7-2014 αίτηση της Δα- 
δάκου Γλυκερίας. 

16. Το γεγονός ότι από τις διατάξεις της παρούσης 
δεν προκαλείται επιπρόσθετη δαπάνη σε βάρος των 
προϋπολογισμών των Περιφερειών πέρα από αυτή που 
είχε προβλεφθεί με την υπ’ αριθμ. ΔΥΙα/Γ.Π. οικ. 21716/ 
28-2-2012 κοινή υπουργική απόφαση, αποφασίζουμε: 

1. Την συμπλήρωση της ως άνω (7) σχετικής κοινής 
υπουργικής απόφασης κατά το μέρος που αφορά στη 
σύσταση θέσεων κατά Περιφέρεια ως εξής: 

- Περιφέρεια Κεντρικής Μακεδονίας, τέσσερις (4) θέ¬ 
σεις κλάδου ΠΕ Ιατρών Δημόσιας Υγείας Ε.Σ.Υ. και μία 
(1) θέση κλάδου ΠΕ Οδοντιάτρων Δημόσιας Υγείας Ε.Σ.Υ. 

- Περιφέρεια Αττικής - Περιφερειακή Ενότητα Πει¬ 
ραιώς, μία (1) θέση κλάδου ΠΕ Ιατρών Δημόσιας Υγείας 
Ε.Σ.Υ. και μία (1) θέση κλάδου ΠΕ Οδοντιάτρων Δημόσιας 
Υγείας Ε.Σ.Υ. 

- Περιφέρεια Θεσσαλίας, μία (1) θέση κλάδου ΠΕ Ια¬ 
τρών Δημόσιας Υγείας Ε.Σ.Υ. και μία (1) θέση κλάδου 
ΠΕ Οδοντιάτρων Δημόσιας Υγείας Ε.Σ.Υ. - Περιφερειακή 
Ενότητα Τρικάλων, μία (1) θέση κλάδου ΠΕ Ιατρών Δη¬ 
μόσιας Υγείας Ε.Σ.Υ. 

- Περιφέρεια Ανατολικής Μακεδονίας και Θράκης - 
Περιφερειακή Ενότητα Έβρου, μία (1) θέση κλάδου ΠΕ 
Οδοντιάτρων Δημόσιας Υγείας Ε.Σ.Υ. 


- Περιφέρεια Ηπείρου - Περιφερειακή Ενότητα Άρτας, 
μία (1) θέση κλάδου ΠΕ Ιατρών Δημόσιας Υγείας Ε.Σ.Υ. 

- Περιφέρεια Ιονίων Νήσων - Περιφερειακή Ενότητα 
Ζακύνθου, μία (1) θέση κλάδου ΠΕ Ιατρών Δημόσιας 
Υγείας ΕΣΥ. 

- Περιφέρεια Κρήτης - Περιφερειακή Ενότητα Χανίων, 
μία (1) θέση κλάδου ΠΕ Ιατρών Δημόσιας Υγείας Ε.Σ.Υ. 

- Περιφέρεια Βορείου Αιγαίου - Περιφερειακή Ενότητα 
Λέσβου, μία (1) θέση κλάδου ΠΕ Οδοντιάτρων Δημόσιας 
Υγείας Ε.Σ.Υ. 

2. Την ανάκληση της ως άνω (7) σχετικής κοινής 
υπουργικής απόφασης κατά το μέρος που αφορά στην 
ένταξη και κατάταξη των Μπουτσιούκη Σταματίου από 
τον κλάδο ΠΕ Ιατρών Ειδικοτήτων στον κλάδο ΠΕ Ια¬ 
τρών Δημόσιας Υγείας Ε.Σ.Υ. στο Δήμο Θεσσαλονίκης, 
Πειρουνίδη Δημητρίου από τον κλάδο ΠΕ Ιατρών στον 
κλάδο ΠΕ Ιατρών Δημόσιας Υγείας Ε.Σ.Υ. στην Περιφέ¬ 
ρεια Κεντρικής Μακεδονίας και Δαδάκου Γλυκερίας από 
τον κλάδο ΠΕ Ιατρών στον κλάδο ΠΕ Ιατρών Δημόσιας 
Υγείας Ε.Σ.Υ. στην Περιφέρεια Κεντρικής Μακεδονίας. 

3. Η παρούσα τίθεται σε ισχύ από δημοσιεύσεώς της 
σε Φύλλο Εφημερίδας της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2014 


ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 

ΥΦΥΠΟΥΡΓΟΣ ΕΣΩΤΕΡΙΚΩΝ 

ΓΕΩΡΓΙΟΣ ΝΤΟΛΙΟΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ 

ΘΕΟΦΙΛΟΣ ΛΕΟΝΤΑΡΙΔΗΣ 

ΥΓΕΙΑΣ 

ΜΑΥΡΟΥΔΗΣ ΒΟΡΙΔΗΣ 


-♦- 

Αριθμ. 117653/6833 (3) 

Αναπροσαρμογή του ύψους καταβολής ανταλλάγματος 
χρήσης επί επιτρεπτών επεμβάσεων σε δάση, δασι¬ 
κές εκτάσεις ή δημόσιες εκτάσεις των περιπτώσε¬ 
ων α' και β' της παραγράφου 5 του άρθρου 3 του 
Ν. 998/1979 (ΦΕΚ 289 Α'/29-12-1979), ως ισχύει. 


Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις των παραγράφων 8 έως 11 του άρ¬ 
θρου 45 του Ν. 998/1979 (ΦΕΚ 289 Α'/29-12-1979) όπως 
αντικαταστάθηκε με το άρθρο 36 του νόμου 4280/2014 
(ΦΕΚ 159 Α'/8-8-2014), τις διατάξεις του άρθρου 42 παρ. 
14 του Ν. 4280/2014 (ΦΕΚ 159 Α'/8-8-2014). 

2. Τις διατάξεις του νόμου 3889/2010 «Χρηματοδότη¬ 
ση Περιβαλλοντικών Παρεμβάσεων, Πράσινο Ταμείο, 
Κύρωση Δασικών Χαρτών και άλλες διατάξεις» (ΦΕΚ 
182 Α72010). 

3. Τη διάταξη του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το πρώτο άρθρο του Προεδρικού διατάγ¬ 
ματος 63/2005 (ΦΕΚ 98 Α'). 

4. Τις διατάξεις των άρθρων του Προεδρικού δια¬ 
τάγματος 189/2009 (ΦΕΚ 221 Α'/2009) «Καθορισμός και 
ανακατανομή αρμοδιοτήτων των Υπουργείων», όπως 
αυτές τροποποιήθηκαν με τις διατάξεις των άρθρων 
του Προεδρικού διατάγματος 24/2010 (ΦΕΚ 56 Α'/2010) 
«Ανακαθορισμός των αρμοδιοτήτων των Υπουργείων και 

τροποποιήσεις του Προεδρικού διατάγματος 189/2009» 
και τις διατάξεις του Προεδρικού διατάγματος 28/2010 
(ΦΕΚ 64 Α') «Ανακατανομή αρμοδιοτήτων των Υπουρ¬ 
γείων και τροποποιήσεις του Προεδρικού διατάγματος 
189/2009», και ισχύει σήμερα. 

5. Τις διατάξεις του Π.Δ. 46/2014 «Διορισμός Αναπλη¬ 
ρωτών Υπουργών» (ΦΕΚ 79 Α'/2014). 

6. Τις διατάξεις του Π.Δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (141 Α'). 

7. Την υπ’ αριθ. Υ521/30-10-2014 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικόλαου Ταγαρά» (ΦΕΚ 2971 Β'/4-11-2014). 

8. Την υπ’ αριθ. 52398/10-11-2014 απόφαση ΥΠΕΚΑ (ΦΕΚ 
3042 Β'/11-11-2014) «Εξουσιοδότηση υπογραφής “Με εντο¬ 
λή Υπουργού” στους Γενικούς Γραμματείς και τον Ειδικό 
Γ ραμματέα καθώς και στους Προϊσταμένους των Γ ενι¬ 
κών Δ/νσεων, Δ/νσεων, Τ μημάτων, Αυτοτελών Γ ραφείων 
και Ειδικών Υπηρεσιών του Υπουργείου Περιβάλλοντος, 
Ενέργειας και Κλιματικής Αλλαγής». 

9. Τις διατάξεις των άρθρων του Προεδρικού διατάγ¬ 
ματος 100/2014 «Οργανισμός Υπουργείου Περιβάλλο¬ 
ντος, Ενέργειας και Κλιματικής Αλλαγής» (ΦΕΚ 167 Α'/ 
28-8-2014). 

10. Το αντάλλαγμα χρήσης συναρτάται με την απώ¬ 
λεια δασικής βλάστησης λόγω της επέμβασης και των 
ωφελειών που εξαιτίας της χάνονται, οι οποίες δεν 
απολαμβάνονται ακόμη και με τη δέσμευση της έκτασης 
για συγκεκριμένο σκοπό χωρίς να μεταβάλλεται η κατά 
προορισμό χρήση της. 

11. Με το αντάλλαγμα χρήσης επιζητείται η αντιστάθ¬ 
μιση της παραπάνω απώλειας κατά την έννοια του «θε¬ 
τικού περιβαλλοντικού ισοζυγίου», με τη χρησιμοποίηση 
δηλαδή μέρους του φυσικού περιβάλλοντος για την 
εξυπηρέτηση σκοπού δημόσιας ωφέλειας και την προ¬ 
στασία αντιστοίχου, που θα προκόψει από την καταβολή 
του ανταλλάγματος χρήσης το οποίο θα διατεθεί για 
την αναδάσωση εκτάσεων. 

12. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

Α. Την αναπροσαρμογή, σύμφωνα με τα οριζόμενα 
στην παράγραφο 8 του άρθρου 45 του νόμου 998/1979, 
όπως αντικαταστάθηκε με το άρθρο 36 του νόμου 
4280/2014 (ΦΕΚ 159 Α'), του ύψους καταβολής ανταλ¬ 
λάγματος χρήσης επί επιτρεπτών επεμβάσεων σε εκτά¬ 
σεις που προστατεύονται με τις διατάξεις της δασικής 
νομοθεσίας, ως εξής: 

(α) σε δημόσια δάση και δασικές εκτάσεις, το αντάλ¬ 
λαγμα χρήσης υπολογίζεται στο 50% της καθοριζόμε¬ 
νης αξίας τους σύμφωνα με το άρθρο 6 του Ν. 998/1979 
όπως αντικαταστάθηκε με την παρ. 5 του άρθρου 32 
του Ν. 4280/1914, 

(β) σε ιδιωτικά δάση και δασικές εκτάσεις, το αντάλ¬ 
λαγμα χρήσης υπολογίζεται στο 30% της καθοριζόμε¬ 
νης αξίας τους, σύμφωνα με το άρθρο 6 του Ν. 998/1979 
όπως αντικαταστάθηκε με την παρ. 5 του άρθρου 32 
του Ν. 4280/2014, 

(γ) σε δημόσιες εκτάσεις των περιπτώσεων α' και β' 
της παραγράφου 5 του άρθρου 3 του νόμου 998/1979 ως 
ισχύει, το αντάλλαγμα χρήσης υπολογίζεται στο 40% 
της καθοριζόμενης αξίας τους σύμφωνα με το άρθρο 


6 του Ν. 998/1979 όπως αντικαταστάθηκε με την παρ. 5 
του άρθρου 32 του Ν. 4280/2014. 

Το ανωτέρω αντάλλαγμα χρήσης κατατίθεται στο 
Πράσινο Ταμείο - Ειδικό Φορέα Δασών είτε στις Δ.Ο.Υ. 
στον κωδικό ΚΑΕ 83894 και αφορά έσοδα του Πράσι¬ 
νου Ταμείου - Ειδικού Φορέα Δασών είτε στην Τρά¬ 
πεζα της Ελλάδος στο λογαριασμό 26671/8 (ΙΒΑΝ <3Β 
2101000240000000000266718) και διατίθεται αποκλει¬ 
στικά για την αναδάσωση εκτάσεων, απαγορευμένης 
απολύτως της διάθεσής του για άλλο σκοπό. 

Το αντάλλαγμα χρήσης εντός δημοσίων δασών και 
δασικών εκτάσεων από όσους ασκούν αυτοπροσώπως 
το επάγγελμα του κτηνοτρόφου, πτηνοτρόφου κ.λπ. 
ορίζεται στο 1/4 του ύψους της δαπάνης αναδάσωσης 
της έκτασης, η οποία θα προκύπτει κατά στρέμμα από 
το γινόμενο του εκάστοτε συντελεστή Μ επί το σταθερό 
ποσό των 35 ευρώ (€). Ο προσδιορισμός του συντελε¬ 
στής Μ όπως αυτός αναφέρεται στην παρ. 5 του άρθρου 
16 του Π.Δ. 437/1981 ορίζεται με απόφαση του Υπουργού 
Περιβάλλοντος, Ενέργειας και Κλιματικής Αλλαγής κατά 
το μήνα Ιανουάριο κάθε ημερολογιακού έτους. 

Για την αντίστοιχη επέμβαση στα ιδιωτικά δάση και 
δασικές εκτάσεις το αντάλλαγμα χρήσης υπολογίζεται 
στο 30% της αξίας τους και για επέμβαση στις δημόσιες 
εκτάσεις των περιπτώσεων α' και β' της παραγράφου 

5 του άρθρου 3 του Ν. 998/1979 ως ισχύει στο 40% της 
αξίας τους. 

Από την καταβολή του ανταλλάγματος χρήσης απαλ¬ 
λάσσονται το ελληνικό δημόσιο, τα προβλεπόμενα πρό¬ 
σωπα και φορείς που αναφέρονται στις διατάξεις της 
παρ. 9 του άρθρου 45 του Ν. 998/1979 όπως ισχύει. 

Από την καταβολή του ανταλλάγματος χρήσης εξαι¬ 
ρούνται οι επεμβάσεις που αναφέρονται στην παρ. 10 
του άρθρου 45 του Ν. 998/1979 όπως ισχύει. 

Ειδικότερα: 

(α) Γ ια τα έργα που κατατάσσονται στην Α1 ή Α2 και Β 
κατηγορία σύμφωνα με την υπ’ αριθ. 1958/2012 απόφαση 
του Υπουργού Περιβάλλοντος, Ενέργειας και Κλιματικής 
Αλλαγής (21 Β') όπως ισχύει, μετά την έκδοση της ΑΕΠΟ 
ή την υπαγωγή σε Πρότυπες Περιβαλλοντικές Δεσμεύ¬ 
σεις, εκδίδεται πράξη πληροφοριακού χαρακτήρα από 
την Αρμόδια δασική αρχή στην οποία αναφέρονται το 
ύψος του ανταλλάγματος χρήσης, τα όρια, η θέση και 
το εμβαδόν της προς αναδάσωση έκτασης καθώς και 
τα λοιπά στοιχεία όπως αυτά περιγράφονται στην παρ. 

6 του άρθρου 45 του Ν. 998/1979 όπως ισχύει. 

(β) Γ ια τα έργα που απαλλάσσονται από την Περι¬ 
βαλλοντική Αδειοδότηση εκδίδεται έγκριση επέμβασης 
από το Γ ενικό Γ ραμματέα της οικείας Αποκεντρωμένης 
Διοίκησης στην οποία αναφέρονται το ύψος του ανταλ¬ 
λάγματος χρήσης, η θέση, τα όρια και το εμβαδόν της 
έκτασης προς αναδάσωση έκτασης καθώς και τα λοιπά 
στοιχεία όπως αυτά περιγράφονται στην παρ. 6 του 
άρθρου 45 του Ν. 998/1979 όπως ισχύει. 

Β. Τρόπος καταβολής του ανταλλάγματος χρήσης: 

Όταν η έκταση στην οποία θα γίνει η επέμβαση δεν 
υπερβαίνει τα 25 στρέμματα ή η επέμβαση γίνεται εξ 
αρχής στο σύνολο της έκτασης το αντάλλαγμα χρήσης 
καταβάλλεται εφάπαξ. 

Όταν η επέμβαση γίνεται σταδιακά κατά χώρο και 
χρόνο επί της δασικής έκτασης, περιλαμβανομένων και 
των συνοδών έργων, το αντάλλαγμα χρήσης καταβάλ¬ 
λεται σταδιακά, ανάλογα με την έκταση επέμβασης και 

προηγείται της επέμβασης η οποία συντελείται πάντα 
σύμφωνα με το σχέδιο εκμετάλλευσης που έχει κατα¬ 
τεθεί από τον υπόχρεο, όπως αυτό προβλέπεται από 
την ειδική για το σκοπό αυτό νομοθεσία. Στο συντασ- 
σόμενο χρονοδιάγραμμα προσδιορίζονται οι επιφάνειες 
επέμβασης και ο χρόνος έναρξης της επέμβασης, με 
δυνατότητα τροποποίησής του και της κατά συνέπεια 
αντιστοίχου διαμορφώσεως του ποσού καταβολής. Η 
καταβολή του αναλογούντος κάθε φορά ανταλλάγμα¬ 
τος χρήσης είναι δεσμευτική για τον υπόχρεο. Στην 
περίπτωση που από την αρμόδια δασική υπηρεσία που 
παρακολουθεί την εξέλιξη της επέμβασης διαπιστωθεί 
η επέκταση της εκμετάλλευσης σε έκταση που δεν έχει 
καταβληθεί το αντάλλαγμα χρήσης τότε καταβάλλεται 
από τον υπόχρεο άμεσα και εφάπαξ ολόκληρο το υπο- 
λειπόμενο ποσό του ανταλλάγματος χρήσης. 

Γ. Η καταβολή του ανταλλάγματος χρήσης : 

(α) Στην περίπτωση της εφάπαξ καταβολής προη¬ 
γείται της εγκατάστασης του δικαιούχου στην έκταση. 

(β)Στην περίπτωση της σταδιακής καταβολής του 
ανταλλάγματος, έκαστη προβλεπόμενη καταβολή προ¬ 
ηγείται του οικείου σταδίου επέμβασης στην έκταση. 

Σε περίπτωση παραιτήσεως ή μη ολοκλήρωσης της 
επέμβασης από τον υπόχρεο σύμφωνα με το χρονοδι¬ 
άγραμμα, ο υπόχρεος καταβάλλει εφάπαξ το σύνολο 
του υπολοίπου ποσού ανταλλάγματος χρήσης. 

Αρθρο 2 

Α. Ο δικαιούχος της επέμβασης σύμφωνα με τις δια¬ 
τάξεις της παρ. 8 του άρθρου 45 του Ν. 998/1979 όπως 
ισχύει, υποχρεούται στην αναδάσωση ή δάσωση έκτα¬ 
σης ίσου εμβαδού με εκείνης στην οποία εγκρίθηκε η 
επέμβαση. Η έκταση αυτή πρέπει να βρίσκεται στην 
ίδια περιοχή ή σε όμορη αυτής, ελλείψει δε έκτασης 
εντός της ιδίας διοικητικής ενότητας ή όμορης αυτής, 
σε άλλη που θα υποδειχθεί σε επίπεδο Δ/νσης Δασών 
της αντίστοιχης περιφερειακής ενότητας. 

Στην περίπτωση που η αρμόδια δασική αρχή διαπι¬ 
στώσει τη μη πραγματοποίηση της αναδάσωσης ή μη 
πραγματοποίηση αυτής προσηκόντως, σύμφωνα με τη 
σχετική μελέτη, από τον υπόχρεο, καταλογίζεται σε βά¬ 
ρος του υπόχρεου ποσό τριπλάσιο του προβλεπομένου 
από τη σχετική μελέτη αναδάσωσης, το οποίο κατατί¬ 
θεται σε ειδικό κωδικό του Ειδικού Φορέα Δασών του 
Πράσινου Ταμείου, όπως αυτό αναφέρθηκε στο άρθρο 
1 της παρούσης. Το ως άνω ποσό διατίθεται αποκλει¬ 
στικά για την αναδάσωση ή δάσωση εκτάσεων, κατά 
προτεραιότητα δε για την αναδάσωση ή δάσωση έκτα¬ 
σης σε αντικατάσταση εκείνης της οποίας ενεκρίθη η 
μεταβολή του προορισμού, απαγορευομένης απολύτως 
της διάθεσής του για άλλο σκοπό. 

Υπόχρεοι να προβούν σε αναδάσωση ή δάσωση είναι 
οι δικαιούχοι εκτάσεων για τις οποίες έχουν εκδοθεί 
αρμοδίως αποφάσεις έγκρισης επέμβασης ή πράξεις 
πληροφοριακού χαρακτήρα της παρ. 6 του άρθρου 45 
Ν. 998/1979 ως ισχύει, επί δασών, δασικών εκτάσεων 
ή δημοσίων εκτάσεων των περιπτώσεων α' και β' της 
παραγράφου 5 του άρθρου 3 του Ν. 998/1979 ως ισχύει, 
και σύμφωνα με τα οριζόμενα στην παράγραφο 8 του 
άρθρου 45 του Ν. 998/1979 όπως αντικαταστάθηκε με 
το άρθρο 36 του Ν. 4280/2014 (ΦΕΚ 159 Α'). 

Από την υποχρέωση αναδάσωσης ή δάσωσης εξαι¬ 
ρούνται τα πρόχειρα κτηνοτροφικά καταλύματα του 


άρθρου 47Α,όπως αυτά ορίζονται στο άρθρο 1 παρ. 2 
και στο άρθρο 2 παρ. Ια του Ν. 4056/2012 (ΦΕΚ 52 Α') 
καθώς και οι επεμβάσεις που ορίζονται στις παρ. 10 και 
11 του άρθρου 45 του Ν. 998/1979 όπως ισχύει. 

Η αναδάσωση ή δάσωση των ανωτέρω εκτάσεων 
αποτελεί δασοτεχνικό έργο της παρ. 1 του άρθρου 16 
του Ν. 998/1979 και για την υλοποίησή του εφαρμόζο¬ 
νται οι διατάξεις του Κώδικα Δημοσίων Έργων (Κ.Δ.Ε.) 
3669/2008 (ΦΕΚ 116 Α') και οι ειδικότερες διατάξεις του 
Π.Δ. 437/1981 (ΦΕΚ 120 Α') «Περί μελέτης και εκτελέσεως 
δασοτεχνικών έργων» και του Π.Δ. 146/1988 (ΦΕΚ 65 Α') 
«Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από τις 
Υπηρεσίες του Υπουργείου Γεωργίας». 

Η αναδάσωση ή δάσωση εκτελείται και χρηματοδο¬ 
τείται από τον δικαιούχο της επέμβασης, βάση σχετικής 
μελέτης, η οποία εκπονείται με δαπάνες του ιδίου και 
συντάσσεται σύμφωνα με τα διαλαμβανόμενα στην υπ’ 
αριθμ. 53418/3576/εγκ.162/14-10-69 απόφαση του Υπουρ¬ 
γού Γ εωργίας. Οι εργασίες αναδάσωσης αρχίζουν στην 
πρώτη φυτευτική περίοδο μετά την έναρξη του έργου 
και σε περίπτωση που η επέμβαση γίνεται σταδιακά 
κατά χώρο και χρόνο η υλοποίηση της αναδάσωσης δύ- 
ναται να γίνει σταδιακά κατ’ αναλογία των επεμβάσεων. 

Β. Για την υλοποίηση της υποχρεωτικής αναδάσωσης 
εφαρμόζεται η ακόλουθη διαδικασία: 

1. Υποβάλλεται μελέτη αναδάσωσης από το δικαιούχο 
της έκτασης μετά την πράξη πληροφοριακού χαρακτή¬ 
ρα ή την έγκριση επέμβασης η οποία μετά από εισήγη¬ 
ση της αρμόδιας δασικής αρχής (ήτοι Δασαρχείο ή Δ/ 
νση Δασών χωρίς Δασαρχείο), θεωρείται και εγκρίνεται 
αρμοδίως. 

Στην ανωτέρω απόφαση έγκρισης της μελέτης, σύμ¬ 
φωνα με την παρ. 6 του άρθρου 178 Ν. 3669/2008, καθο¬ 
ρίζονται επίσης οι όροι με τους οποίους θα εκτελεσθεί 
το έργο καθώς και οι τρόποι επίβλεψης και παραλαβής 
του από τις αρμόδιες δασικές υπηρεσίες και ο χρόνος 
εκτέλεσής του. 

2. Σε περίπτωση μη τήρησης του χρονοδιαγράμματος 
για λόγους που δεν οφείλονται σε υπαιτιότητα του 
αναδόχου του έργου ή του υπόχρεου μπορεί να χορη¬ 
γηθεί παράταση των προθεσμιών για την περάτωση 
του έργου σύμφωνα με τις διατάξεις του άρθρου 48 
Ν. 3669/2008 μετά από σχετική έγκριση. 

3. Η παραλαβή του έργου γίνεται σύμφωνα με τις 
διατάξεις του άρθρου 73 και 75 του Ν. 3669/2008 (ΦΕΚ 
116 Α') όπως ισχύει και η συντήρηση του έργου σύμφωνα 
με τις διατάξεις του άρθρου 74 του ιδίου νόμου. 

4. Το έργο της αναδάσωσης συντηρείται από τον 
ανάδοχο του έργου ή τον υπόχρεο αυτής μέχρι την 
οριστική παραλαβή του. Σε περίπτωση που υπάρξουν 
αποτυχίες στις φυτεύσεις ή διαπιστωθούν απώλειες των 
φυτών λόγω ξήρανση τους, ο υπόχρεος ή ο ανάδοχος 
του έργου προβαίνει στην αντικατάστασή τους και τη 
συντήρησή τους. 

5. Μετά την παραλαβή του έργου από την αρμόδια 
επιτροπή σύμφωνα με τις ανωτέρω διατάξεις πιστοποι¬ 
είται η ολοκλήρωση των εργασιών δάσωσης ή αναδά¬ 
σωσης από την αρμόδια δασική αρχή (Δασαρχείο ή Δ/ 
νση Δασών χωρίς Δασαρχεία) με διαπιστωτική πράξη, 
υπόδειγμα της οποίας ακολουθεί και αποτελεί ενιαίο 
κείμενο με την παρούσα. 

Άρθρο 3 

Για τις επεμβάσεις που έχουν εκδοθεί οι ΑΕΠΟ ή πρά¬ 
ξεις υπαγωγής σε Πρότυπες Περιβαλλοντικές Δεσμεύ¬ 
σεις (Π.Π.Δ.) ή η έγκριση επέμβασης πριν την έναρξη 
ισχύος του Ν. 4280/2014 εφαρμόζονται οι προϊσχύουσες 
διατάξεις. 

Στις περιπτώσεις εκείνες που ο δικαιούχος της επέμ¬ 
βασης έχει υποβάλλει στην αρμόδια δασική υπηρεσία 
πλήρη φάκελο ΜΠΕ πριν από την έναρξη ισχύος του 
4014/2011 (ΦΕΚ 209 Α') προκειμένου να εκδοθεί ΑΕΠΟ 
και δεν έχει ζητήσει την υπαγωγή του στις διατάξεις 
του Ν. 4014/2011 σύμφωνα με την παρ. 2 του άρθρου 
30 του Ν. 4014/2011, ολοκληρώνεται η εξέταση του φα¬ 


κέλου της ΜΠΕ από τις αρμόδιες δασικές υπηρεσίες 
σύμφωνα με τις προϊσχύουσες διατάξεις και ακολου¬ 
θεί η έκδοση της έγκρισης επέμβασης σύμφωνα με τη 
προβλεπόμενη διαδικασία στις διατάξεις του άρθρου 
45 του Ν. 998/1979 όπως αντικαταστάθηκε με το άρθρο 
36 του Ν. 4280/2014. 

Η παρούσα δημοσιεύεται στην Εφημερίδα της Κυ- 
βερνήσεως, η ισχύς της αρχίζει από την ημερομηνία 
της δημοσίευσης και κάθε προηγούμενη που ρύθμιζε 
διαφορετικά το υπόψη θέμα παύει να ισχύει. 

Από τις κανονιστικές διατάξεις αυτής της απόφασης 
δεν προκαλείται δαπάνη σε βάρος του κρατικού προ¬ 
ϋπολογισμού. 

ΑΠΟΚΕΝΤΡΩΜΕΝΗ ΔΙΟΙΚΗΣΗ 

Αριθ. Πρωτ. 


ΓΕΝΙΚΗ Α/ΝΣΗ ΔΑΣΩΝ & ΑΓΡΟΤΙΚΩΝ ΥΠΟΘΕΣΕΩΝ 

Α/ΝΣΗ ΣΥΝΤΟΝΙΣΜΟΥ & ΕΠΙΘΕΩΡΗΣΗΣ ΔΑΣΩΝ 

ΔΙΕΥΘΥΝΣΗ ΔΑΣΩΝ π.ε. 

Α/ΝΣΗ ΑΑΣΩΝ (άνευ Αασαργείου) ./ 

ΔΑΣΑΡΧΕΙΟ . 


Ταχ. Α/νση :. ΠΡΟΣ : Όπως Π.Α. 

Ταχ. Κώδικας :. 

Πληροφορίες :. 

Τηλέφωνο :. 

Εαχ :. 

ε - Π13Ϊ1 :. 


ΘΕΜΑ: «Διαπιστωτική πράξη ολοκλήρωσης του έργου αναδάσωσης/δάσωσης στη θέση. 

της Τοπικής Κοινότητας .Δημοτικής Ενότητας.του Δήμου 

.της Π.Ε.» 


Ο 

40ΣΑΡΧΗΣ/Α/ΝΤΗΣ ΑΛΣΩΝ (άνευ Δασαρχείου) 


Έχοντας υπόψη: 

1. Τη διάταξη της παραγράφου 8 του άρθρου 45 του νόμου 998/1979 (ΦΕΚ 289 Α '/29-12- 
1979) όπως αντικαταστάθηκε με το άρθρο 36 του νόμου 4280/2014 (ΦΕΚ 159 Α '/8-8-2014). 

2. Τις διατάξεις του άρθρου 16 του ν. 998/1979 (ΦΕΚ 289/Α') «περί προστασίας δασών και 
δασικών εκτάσεων της χώρας». 

3. Τις διατάξεις του Π.Δ. 437/81(ΦΕΚ 120/Α') «Περί μελέτης και εκτελέσεως δασοτεχνικών 
έργων». 

4. Τις διατάξεις του νόμου 3669/2008 (ΦΕΚ 116/ Α') «Κωδικοποίηση της νομοθεσίας 
κατασκευής δημοσίων έργων», όπως ισχύει. 

5. Τις διατάξεις του άρθρου 280 του νόμου 3852/2010 «Νέα Αρχιτεκτονική της Αυτ/σης και 
Αποκεντρωμένης Διοίκησης - Πρόγραμμα Καλλικράτης» (ΦΕΚ 87/Α'). 

6. Τις διατάξεις του Π.Δ.(ΦΕΚ .../Α') «Οργανισμός της Αποκεντρωμένης 

Διοίκησης.» 

7. Τις διατάξεις του Ν.3861/2010 (ΦΕΚ 112/Α/13-07-2010) περί «ενίσχυση της διαφάνειας με 
την υποχρεωτική ανάρτηση νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις» 

8. Την υπ' αριθμ. (ΦΕΚ ./Β) απόφαση του Γ.Γ. Αποκεντρωμένης Διοίκησης 

. «Ανάθεση άσκησης αρμοδιοτήτων σε οργανικές μονάδες της 

Αποκεντρωμένης Διοίκησης . και παροχή εξουσιοδότησης υπογραφής 

πράξεων και εγγράφων Με εντολή Γενικού Γραμματέα στους προϊσταμένους των 
οργανικών μονάδων της Αποκεντρωμένης Διοίκησης.( όπου απαιτείται) 

9. Την υπ'αριθ. ... Απόφαση Γενικού Γραμματέα Αποκεντρωμένης Διοίκησης περί έγκρισης 

της μελέτης αναδάσωσης/δάσωσης στην περιοχή του εν θέματι έργου (ΑΔΑ.). 

10. Την υπ'αριθμ. Απόφαση του . περί ορισμού επιβλέποντος για το έργο 

(ΑΔΑ.) 

11. Την υπ'αριθ. ... Απόφαση του Γενικού Γραμματέα Αποκεντρωμένης Διοίκησης περί 
συγκροτήσεως επιτροπής για την οριστική παραλαβή του έργου. 

12. Το από Πρακτικό της Επιτροπής παραλαβής του εν θέματι έργου. 

13. Την με αριθμό.απόφαση του Γενικού Γραμματέα της Αποκεντρωμένης Διοίκησης με 

την οποία εγκρίθηκε το πρακτικό παραλαβής του έργου. 

Πιστοποιούμε 

α)την ολοκλήρωση του έργου αναδάσωσης/δάσωσης στη θέση .της Τοπικής Κοινότητας 

. Δημοτικής Ενότητας . του Δήμου . της 

Π.Ε., συνολικού εμβαδού .στρεμμάτων, το οποίο εκτελέσθηκε σύμφωνα με τα 

προβλεπόμενα στην εγκριθείσα μελέτη και την με αριθ.απόφαση του Γενικού 

Γραμματέα Αποκεντρωμένης Διοίκησης .από τον .δικαιούχο 

της επέμβασης που έχει εγκριθεί με την υπ'αριθμ.απόφαση έγκρισης περιβαλλοντικών 

όρων (ΑΔΑ.) ή με την υπ'αριθμ.Πράξη υπαγωγής σε Π.Π.Δ. (ΑΔΑ.) και την 

υπ'αριθμ. πράξη πληροφοριακού χαρακτήρα του Δασαρχείου/Δ/νσεως Δασών (άνευ 

Δασαρχείου) (ΑΔΑ.). 

β) την ολοκλήρωση του έργου αναδάσωσης/δάσωσης στη θέση .της Τοπικής Κοινότητας 

. Δημοτικής Ενότητας . του Δήμου .της Π.Ε. 

., συνολικού εμβαδού . στρεμμάτων, το οποίο εκτελέσθηκε σύμφωνα με τα 

προβλεπόμενα στην εγκριθείσα μελέτη και την με αριθ.απόφαση του Γενικού 

Γραμματέα Αποκεντρωμένης Διοίκησης. από τον .δικαιούχο της 

επέμβασης που έχει εγκριθεί με την υπ'αριθμ. απόφαση έγκρισης επέμβασης 

του.(ΑΔΑ.). 


Ο ΔΑΣΑΡΧΗΣ/Λ/ΝΤΗΣ 
ΔΑΣΩΝ (άνευ Δασαρχείου) 

(Υπογραφή) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Νοεμβρίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΤΑΓΑΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ιιοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίίορφιί ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιί1ρ://νννννν.βί.9ΐ· - ο-πιαϊΙ: ννθόιτΐ35ΐθΐ'.θΙ@θ1.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 3 3 Ο 209 1 2 1 40008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































